"Setswana Puo ya Gae (HL)/P3 7 DBE/Ngwanaitseele 2020 SC/NSC – Kaedi Ya Go Tshwaya 1.4 Tlhamo e e sa tseyeng letlhakore Mofuta o wa tlhamo o tlhagisa ngangisano e e lekalekanang go emela kgotsa go nna kgatlhanong le sengwe se setlhogo se buang ka ga sona, kemo ya mokwadi e tlhagisiwa fela kwa bokhutlong. Sekao sa setlhogo: A kgololosego e dirile gore batho ba latlhegelwe ke botho jwa bona? Dintlha tse di latelang di tshwanetse go elwa tlhoko fa go tshwaiwa tlhamo e e sa tseyeng letlhakore.  Tlhamo e itshupe ka go lekalekana, e se tseye letlhakore.  E tlhagise matlhakore a mabedi a a farologaneng a ngangisano e e rileng.  E lebelele kemo ya botlhe, fela mokwadi a itebelele ka dinako dingwe  Puo e nne e e tsosang maikutlo.  Ngangisano e dire tlhaloganyo e e utlwalang  Bokhutlo bo supe kemo ya mokwadi. Se se lebeletsweng mo motlhatlhojweng:  Setlhogo se a itlhophetseng sona.  Tlhaloso ya setlhogo.  A tlhagise ditiragalo tse di supang go latlhegelwa le go sa latlhegelwe ke botho ga batho ka ntlha ya kgololosego.  A tlhagise ditlamorago tsa ditiragalo tsa go latlhegelwa le go sa latlhegelwe ke botho.  Tlhamo e tlhagise se se ka diriwang go godisa botho kgotsa go thibela go latlhegelwa ke botho.  A supe maikutlo le ntlhakemo ya gagwe kwa bokhutlong. [50] 1.5 Tlhamo ya ngangisano Mo tlhamong e, motlhatlhojwa o tlhagisa kakanyo, ntlhakemo, mme a nganga ka maitlhomo a go dibela kemo ya gagwe. Kakanyo ya motlhatlhojwa e tshwanetse go totobala go simolola kwa ntlheng go fitlha kwa bofelong. Tlhamo e, e tshwanetse go tlhagisa letlhakore le le lengwe, mme motlhatlhojwa a leke go pateletsa mmuisi go leba ditiragalo ka leitlho la gagwe. Sekao sa setlhogo: Ikonomi kgotsa itsholelo ya naga ya rona e ka tokafala fa moporesidente e ka nna mosadi. Dumela kgotsa o ganetse. Dintlha tse di latelang di tshwanetse go elwa tlhoko fa go tshwaiwa tlhamo ya ngangisano:  Motlhatlhojwa a simolole ka go tlhagisa ntlhakemo ya gagwe go bontsha boitshimololedi.  A neye mefutafuta ya dingangisano go tshegetsa ntlhakemo ya gagwe, mme a tlhalose se.  Tlhamo e tlhagise letlhakore le le lengwe, mme dikakanyo di tlhagisiwe ka kgatelelo e kgolo.  Go dirisiwe mefuta e e farologaneng ya didiriswa tsa puo le dithekeniki tsa tiriso ya puo. Kwalololo e ileditswe Phetla"